nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন বিল হাওয়েল। জানুয়ারি, ১৮৯৮ সালে অ্যাডিলেডে ইংল্যান্ডের বিপক্ষে টেস্ট অভিষেক পর্ব সম্পন্ন হবার পর ১৯০৪ সাল পর্যন্ত ১৮ টেস্টে অংশ নিয়েছিলেন তিনি। ১৪ জানুয়ারি, ১৮৯৮ তারিখে অ্যাডিলেডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৫ জানুয়ারি, ১৯০৪ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

জানুয়ারি, ১৮৯৮ সালে অ্যাডিলেড ওভালে বিল হাওয়েল তার প্রথম টেস্ট খেলা সফরকারী ইংল্যান্ড দলের বিপক্ষে অংশ নেন। ১৮৯৯ ও ১৯০২ সালে দুইবার ইংল্যান্ড গমন করেন। এছাড়াও, ১৯০২ সালে দক্ষিণ আফ্রিকা গমন করেছিলেন তিনি।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ইংল্যান্ড গমন
titleC. মূল্যায়ন
titleD. আন্তর্জাতিক ক্রিকেট
উত্তর: titleD
১৯৫২ সালে স্থায়ী পীর ও উস্তাদ মাদানী ও শায়খুল আদব এজাজ আলী রহ. এর নির্দেশে মাওলানা গহরপুরীকে শায়খুল হাদীস পদে বরিশালের পাঙ্গাসিয়া আলিয়া মাদ্রাসায় প্রেরণ করা হয়। এর পূর্বে বরিশাল আলিয়া মাদ্রাসা থেকে শায়খুল হাদীস ছেড়ে দেওবন্দ কর্তৃপক্ষের আবেদন প্রেক্ষিতে গহরপুরীকে প্রেরণ করা হয় বরিশালে। এ নিয়োগ ছিল এক বিরল ঘটনা। সরকারী শায়খুল হাদীস পদের জন্য প্রেরনের ঘটনায় ইলমে হাদীসের পরিলক্ষতার বিষয়টির প্রমাণ পাওয়া যায়। তিনি নিজে নিজে কোরআন শরীফ হিফজ করে বিস্ময় সৃষ্টি করেছিলেন। শায়খে বাঘা রমজানের খতমে তারাবির জন্য হাফিজ সাহেব তালাশের কথা বলেন। তিনি জানান যে ত্রিশ পারা তিনি মুখস্ত করেছেন। বাকি সাত পারা তিনি সাত দিনেই মুখস্ত করে নামাজ পড়িয়ে সবাইকে তাক লাগিয়ে দেন। একদা আল্লামা গহরপুরী হাদীস পড়াচ্ছিলেন। হঠাৎ উটে গিয়ে পার্শ্ববর্তী জমিতে দুটি সাপকে বেদম প্রহার করলেন। পরে সাপ মারার কারণ জানতে চাইলে বললেন, ওরা দুটি জ্বীন, প্রতিদিন আমার কাছে পড়তে আসে। প্রায়ই ওরা পরস্পরে ঝগড়া করে। আজ কিছু বেশি ঝগড়া করেছে তাই তাদের বিচার করলাম। ১৯৫৭ সাল পর্যন্ত পাঙ্গাসিয়ায় সুনামের সাথে শায়খুল হাদিসের দ্বায়িত্ব পালনের পর ২বছর বালিয়া মাদ্রাসায় শায়খুল হাদিস হিসেবে দায়িত্ব পালনের পর তিনি তার নিজ গ্রামে চলে আসেন। এবং গহরপুর জামেয়া প্রতিষ্টা করেন। এ প্রতিষ্টানটি ছিল ব্যতিক্রম ধারার। প্রথমে দাওরাইয়ে হাদিস এরপর মিশকাত বা ফজিলত জামাত এমনি করে অন্যান্য শ্রেণী খোলা হয়। প্রতিষ্টা কাল থেকেই তিনি মাদ্রাসার মোহতামিম ও শায়খুল হাদিসের দ্বায়িত্ব পালন করেন। তার এই প্রতিষ্টিত মাদ্রাসা থেকে হাজার হাজার আলেমে দ্বীন যোগ্যতার সাথে দেশে বিদেশে প্রতিষ্টা লাভ করায় তার সুনাম ও সুখ্যাতি ছড়িয়ে পড়ে দেশ হতে দেশান্তরে। ১৯৯৬ সালে দেশের সর্ববৃহৎ কওমী মাদ্রাসার শিক্ষা বোর্ড বেফাকুল মাদারিসীল আরাবিয়ার চেয়ারম্যান হিসেবে নির্বাচিত করা হয় এবং মৃত্যু অবধি তিনি এ গুরু দায়িত্ব সফল সাথে পালন করেন।

সঠিক অনুচ্ছেদ শিরোনাম কোনটি?
titleA. মৃত্য
titleB. জন্ম ও প্রাথমিক জীবন
titleC. রাজনীতি
titleD. কর্ম জীবন
উত্তর: titleD
ওয়েসলি কলেজে থাকাকালীন ক্রিকেটের প্রতি নিবিড় ঘনিষ্ঠতা গড়ে ওঠে রয় পার্কের। তার বিদ্যালয় সঙ্গী ছিলেন অস্ট্রেলিয়ার ভবিষ্যতের প্রধানমন্ত্রী রবার্ট মেনজিস। মেনজিস যখন শেক্সপিয়রের বিষয়ে পড়াশোনা করতেন তখন রয় পার্ক ব্যাট হাতে অনুশীলনে ব্যস্ত থাকতেন।

ভিক্টোরিয়ান ক্রিকেট অ্যাসোসিয়েশনে (ভিসিএ) সাউথ মেলবোর্ন ক্রিকেট ক্লাবের পক্ষে রয় পার্ক খেলেন। ডানহাতি উদ্বোধনী ব্যাটসম্যান হিসেবে খেলতেন তিনি। এ সময়ে ভবিষ্যতের অধিনায়ক বিল উডফুলের সাথে উদ্বোধনী জুটিতে ৩১৫ রান তুলেন। তাদের সংগৃহীত এ রান দীর্ঘকাল যাবৎ ক্লাব রেকর্ড হিসেবে টিকে রয়েছে স্বমহিমায়। মেলবোর্ন ক্রিকেট ক্লাবের সর্বকনিষ্ঠ ব্যাটসম্যান হিসেবে ব্যাটিং গড়ে শীর্ষস্থানে ছিলেন। ফলশ্রুতিতে ১৯১৪-১৫ মৌসুমে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের সদস্যরূপে মৃৎপ্রায় সফরকারী দক্ষিণ আফ্রিকার বিপক্ষে খেলার জন্য মনোনীত হন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. শৈশবকাল
titleD. টেস্ট ক্রিকেট
উত্তর: titleA
দুই ঘণ্টা দৈর্ঘ্যের এই চলচ্চিত্রে তিরিশ দশক হতে ১৯৭১ পর্যন্ত স্বদেশী আন্দোলন, তেভাগা আন্দোলন, ১৯৫০ সালের ২৪ এপ্রিল রাজশাহী জেলা কারাগারের খাপড়া ওয়ার্ডে ৭ জন বামপন্থীদের হত্যাসহ বিভিন্ন উল্লেখযোগ্য ঘটনাসমূহ একজন দেশপ্রেমীক, ভাগ্যতাড়িত চিরকুমার বামপন্থী নেতা- মানবরতন মুখোপাধ্যায়ের জীবনের পরিপ্রেক্ষিতে বর্ণিত হয়েছে, যিনি বাংলাদেশের স্বাধীনতা যুদ্ধের সময় রাজাকারদের হাতে নিহত হন।

মানবরতন মুখোপাধ্যায় খুলনা জেলার রূপসা নদীর পারে কর্ণপাড়া গ্রামে এক ক্ষয়িষ্ণু সামন্ত পরিবারে ব্রিটিশ আমলে জন্ম গ্রহণ করেন। শৈশবে পিতৃহীন হন এবং তরুণ বয়সে ‘অনুশীলন’ সমিতি ও পরে বামপন্থী আন্দোলনে যোগ দেন। তিনি কৃষক আন্দোলনে বলিষ্ঠ ভূমিকা রাখেন তাই এলাকার সবার কাছে ‘কমরেড মানবদা’ নামে পরিচিত ও সম্মানিত হয়ে ওঠেন। দরিদ্র নম:শুদ্র কৃষকদের থেকে পান ‘কমরেড ঠাকুর’ উপাধি। ব্রিটিশ সরকারের হাতে নিগৃহিত ও দেশ বিভাগের পর পাকিস্তান আমলে জেল-জুলুম-নির্যাতন ও নানা সংগ্রামের মাঝে ঝঞ্ঝাবিক্ষুদ্ধ জীবন অতিবাহিত করেন। যার করুণ সমাপ্তি হয় ১৯৭১ সালে বাংলাদেশের স্বাধীনতা যুদ্ধে।

সঠিক অনুচ্ছেদ শিরোনাম কোনটি?
titleA. মুক্তি ও প্রচারণা
titleB. দৃশ্যধারণ ও অন্যান্য সম্পাদনা
titleC. প্রেক্ষাপট ও কাহিনীসুত্র
titleD. কুশীলব
উত্তর: titleC
বয়ন বা বোনা হচ্ছে কাপড় তৈরীর পদ্ধতি যেখানে এক সারি লম্বা সুতা থাকে এবং এর মধ্য দিয়ে আড়াআড়িভাবে আরেক সারি সুতা থাকে। এটা একটি কাঠামো বা যন্ত্রের সাহায্যে করা হয় যা তাঁত নামে পরিচিত। বিভিন্ন প্রকারের তাঁত আছে। এখনও অনেক স্থানে তাঁতে কাপড় বোনা হয় তবে বেশিরভাগ কাপড় মেশিনে বোনা হয়। 
সুতা গুলাকে টান টান করে ফ্রেমের উপর বিন্যস্ত করা হয়। সেলাইয়ের সুই বা ক্রোশেই হুক যা বাংলায় মাকু নামে পরিচিত। লম্বা সুতা দুই সারিতে সাজানো থাকে। এক সারি উপরে উঠলে এই ফাঁকের মধ্যে দিয়ে মাকু চালানো হয়। এভাবে ধারাবাহিকভাবে মাকু চালনা চলতে থাকে। তবে এক ফাঁকে দুইবার মাকু চালনা করা হয় না। মেশিনের সাহায্যে বুননের সময়ে মাকু ব্যবহার করা হয় না কিন্তু তাঁতে বোনার সময়ে অবশ্যই মাকু ব্যবহার করা হয়।

স্প্রেড টো কাপড় তৈরীর একটি পদ্ধতি যেখানে সুতাউলো পাতলা টেপের মধ্যে ছড়িয়ে রাখা হয় এরপর টেপ গুলোকে লম্বালম্বি বোনা হয়। এই পদ্ধতিতে অধিকাংশ সময়ে যৌগিক পদার্থের জন্য ব্যবহার করা হয়। স্প্রেড টো কাপড় থেকে কার্বন, আরামিড প্রস্তুত করা যায়।

ব্রেইডিং অথবা প্লেইটিং পদ্ধতিতে সুতা একত্রে পাকিয়ে কাপড়ে পরিনত করা হয়। সুতা একত্রে বেধে ম্যাকরেম প্রস্তুতে ব্যবহার করা হয়।

সাধীনভাবে সুতা জুড়ে ফিতা তৈরী হয়, যা ব্যবহার করে উপরের যে কোন পদ্ধতিতে কাপড় তৈরী সম্ভব। হাত বা মেশিন উভয়ের সাহায্যেই ফিতা তৈরী সম্ভব।

কার্পেট, রাগ, মখমল, ভেলর এবং ভেলভেটীন ইত্যাদি তৈরীতে সেলাই করা কাপড় থেকে প্রাপ্ত সুতা থেকে প্রস্তুত করা হয়। একটি তুলতুলে স্তর তৈরী করা হয় যা ন্যাপ বা পাইল বা গাদা নামে পরিচিত।

কাপড়ের পাতা বা মাদুরকে একত্রে চেপে জট না পাকানো পর্যন্ত কাজ করে যাওয়াকে ফেলটিং বলে। কাপড়কে ভেজাতে সাবানজলের মত জল কাপড়ের উপর ছড়িয়ে দেওয়া হয় যাতে উলের সুতার আনুবিক্ষনিক স্কেলগুলো উন্মুক্ত হয়ে যায়।

সুতোর মধ্যে বন্ধন তৈরী করে বুনন না করা কাপড় তৈরি করা যায়। বন্ধন তাপীয় যা যান্ত্রিক হতে পারে, আঠাও ব্যবহার করা যেতে পারে।

বাকলকে পিষে নরম ও সমতল করে বাকল কাপড় বা বল্কল বস্ত্র তৈরী করা হয়।

সঠিক অনুচ্ছেদ শিরোনাম কোনটি?
titleA. উৎস এবং ধরণ
titleB. কৃত্রিম বস্ত্র
titleC. ব্যবহার
titleD. উৎপাদন পদ্ধতি
উত্তর: titleD
উৎকৃষ্ট ছানাবড়ার জন্য উৎকৃষ্ট ছানা, গাওয়া ঘি, বড় এলাচ, চিনি, মিছরি প্রয়োজন। ছানাবড়া গোল এবং চ্যাপ্টা, দু’রকম আকারের হলেও গোলটির জনপ্রিয়তাই বেশি। ছানাবড়া তিনটি ধাপে তৈরি করা হয়। "প্রথমে" ছানাকে বেঁটে মিহি করে "মণ্ড" তৈরি করা, "দ্বিতীয়" ধাপে সেই মণ্ডকে "ভাজা" ও "শেষ ধাপে"  চিনির রসে "ডুবিয়ে রাখা"। প্রথমে ভাল জাতের ছানাকে বেটে নিয়ে, তাকে মনমতো আকার দিয়ে, তার কেন্দ্রস্থলেড় মধ্যে কয়েকদানা বড় এলাচ ঢুকিয়ে দেওয়া হয়। তারপর দ্বিতীয় ধাপে গাওয়া ঘিয়ের মধ্যে সেগুলিকে প্রথমে মৃদু আঁচে এবং পরে কড়া আঁচে অনেকক্ষণ ধরে ঢুলিয়ে ঢুলিয়ে (ধিরে ধিরে) ভাজা হয়। ফলে এর উপরের পরতটি বা স্তরটি আস্তে আস্তে লালচে কালো ও কড়া হয়ে যায়, কিন্তু ভেতরটি থাকে অত্যন্ত নরম, সাদা ও মৌচাকের মতো জালিজালি। আঁচে ভাজা শেষ হলে শেষ ধাপে গাঢ় চিনির রসে ছানাবড়াটিকে প্রায় ২৪ ঘণ্টা চুবিয়ে রাখা হয়।

তবে বিশালাকার ছানাবড়ার জন্য প্রক্রিয়াটি একটু আলাদা ও দীর্ঘ। ওজন এক মণ বা তার চেয়েও বড় হয় তবে ধুতির মতো একটি পরিষ্কার পাতলা কাপড়ের মধ্যে ওই ছানার মণ্ডটিকে ঝুলিয়ে নিয়ে, বেশ কয়েক জন হালুইকর ঘিয়ের মধ্যে ডুবিয়ে ঢিমে আঁচে তা ভাজেন। আকৃতি অনুযায়ী এটিকে দু’দিন ধরেও ভাজতে হতে পারে। শেষে গাঢ় চিনির রসে ছানাবড়াটিকে প্রায় ২৪ ঘণ্টা ডুবিয়ে রাখা হয়।

সঠিক অনুচ্ছেদ শিরোনাম কোনটি?
titleA. উপকরণ ও প্রস্তুত প্রণালী
titleB. ইতিহাসে ছানাবড়া উপহার
titleC. চোখ ছানাবড়া প্রবাদের উৎপত্তি
titleD. ইতিহাস ও নামকরণ
উত্তর: titleA
আংশিক অন্তরক সমীকরণ তত্ত্ব (এবং সম্পর্কিত বিষয়সমূহ চলক ক্যালকুলাস, ফুরিয়ে বিশ্লেষণ, বিভব তত্ত্ব, এবং ভেক্টর বিশ্লেষণ) সম্ভবত গাণিতিক পদার্থবিদ্যার সঙ্গে সবচেয়ে ঘনিষ্ঠভাবে সম্পর্কিত। এই বিষয়গুলোর তীব্র বিকাশ ঘটতে শুরু হয় ১৮ শতকের দ্বিতীয়ার্ধ থেকে ১৯৩০ অবধি, দালেম্ব্য , লেওনার্দ অয়লার, এবং লাগ্রাঞ্জের হাত ধরে। পদার্থবিজ্ঞানে এর বাস্তবিক প্রয়োগের মধ্যে রয়েছে তরল গতিবিদ্যা, জ্যোতির্গতিবিদ্যা, সন্ততি গতিবিদ্যা, স্থিতিস্থাপকতা তত্ত্ব, শব্দবিজ্ঞান, তাপগতিবিদ্যা, তড়িৎবিজ্ঞান, চৌম্বকবিদ্যা, এবং বায়ুগতিবিদ্যা।

সঠিক অনুচ্ছেদ শিরোনাম কোনটি?
titleA. আপেক্ষিকতা এবং কোয়ান্টাম আপেক্ষিক তত্ত্ব
titleB. আংশিক অন্তরক সমীকরণ
titleC. কোয়ান্টাম
titleD. বিশ শতকের বিশিষ্ট গণিত পদার্থবিদদের তালিকা
উত্তর: titleB
বিশিষ্ট সমাজসেবক ও নারায়ণপুর প্রাথমিক বিদ্যালয়ের প্রতিষ্ঠাতা হাজী সরাফত উল্লাহ ও নেকজান বিবি’র সাত সন্তানের মধ্যে সর্বকনিষ্ঠ ছিলেন আবদুল হামিদ। জন্মকালীন সল্লাবাদ ইউনিয়নের প্রয়াত ইমদাদুল হক চেয়ারম্যান সাহেবের মাতা ও ফ্লাইট লেফট্যানেন্ট বীরশ্রেষ্ঠ মতিউর রহমানের খালা উপস্থিত ছিলেন।

সল্লাবাদ বোর্ড প্রাইমারী স্কুলে অধ্যয়ন শেষে আদিয়াবাদ ইসলামিয়া হাই স্কুলে পড়াশোনা শেষ করেন। এন্ট্রান্স পাশ শেষে ১৯৩২ সালে ঢাকা কলেজ থেকে ইন্টারমিডিয়েট পাশ করেন অত্যন্ত কৃতিত্বের সাথে। ১৯৩৫ সালে ঢাকা বিশ্ববিদ্যালয় থেকে গণিত ও পদার্থবিজ্ঞানের সমন্বিত বিষয়ে প্রথম শ্রেণীতে সম্মান ডিগ্রী লাভ করেন। ১৯৩৬ সালে গণিতশাস্ত্র বিষয়ে প্রথম শ্রেণীতে স্নাতকোত্তর ডিগ্রী অর্জন করেন। উভয়ক্ষেত্রেই তৎকালীন ব্রিটিশ ভারতে বাঙালী মুসলমানদের মধ্যে প্রথম শিক্ষার্থী হিসেবে প্রথম শ্রেণী লাভ করেছিলেন আবদুল হামিদ। এরফলে স্বর্ণপদক প্রাপ্ত হন তিনি। এছাড়াও, ঢাকার নবাব পরিবারের পক্ষ থেকে ঘোড়ার গাড়িতে করে বাদ্যযন্ত্রাদি সহযোগে তাঁকে ফুলেল সংবর্ধনা প্রদান করা হয়েছিল।

সঠিক অনুচ্ছেদ শিরোনাম কোনটি?
titleA. রচনাসমগ্র
titleB. ব্যক্তিগত জীবন
titleC. সামাজিক অবদান
titleD. শিক্ষাজীবন
উত্তর: titleD
ভারতীয় প্রজাতন্ত্র বিশ্বের বৃহত্তম গণতান্ত্রিক রাষ্ট্র। স্বাধীনোত্তর কালে অধিকাংশ সময় জুড়েই এদেশের শাসনকর্তৃত্ব ভারতীয় জাতীয় কংগ্রেসের আওতাধীন। অন্যদিকে ভারতের রাজ্য-রাজনীতিতে প্রাধান্য বিস্তার করেছে ভারতীয় জাতীয় কংগ্রেস, ভারতীয় জনতা পার্টি (বিজেপি), ভারতের কমিউনিস্ট পার্টি (মার্কসবাদী) (সিপিআই(এম)) প্রভৃতি জাতীয় দল ও একাধিক আঞ্চলিক পার্টি। দুটি সংক্ষিপ্ত পর্যায় বাদে ১৯৫০ সাল থেকে ১৯৯০ সাল অবধি জাতীয় কংগ্রেস সংসদে সংখ্যাগরিষ্ঠ দলের মর্যাদা ভোগ করেছে। প্রধানমন্ত্রী ইন্দিরা গান্ধী ঘোষিত জরুরি অবস্থা-জনিত গণঅসন্তোষকে কাজে লাগিয়ে ১৯৭৭ থেকে ১৯৮০ সালের মধ্যবর্তী সময়ে কংগ্রেসকে ক্ষমতাচ্যুত করে জনতা পার্টি সরকার গঠন করে। ১৯৮৯ সালে জনতা দলের নেতৃত্বে জাতীয় ফ্রন্ট বামফ্রন্টের সহযোগিতায় নির্বাচনে জয়লাভ করে দু-বছর ক্ষমতায় অধিষ্ঠিত থাকে। ১৯৯১ সালে কোনও পার্টি সংখ্যাগরিষ্ঠতা লাভ না করতে পারায় কংগ্রেস পি ভি নরসিমা রাওয়ের প্রধানমন্ত্রিত্বে একটি সংখ্যালঘু সরকার গঠন করে। এই সরকার অবশ্য পূর্ণ মেয়াদে ক্ষমতায় টিকে থাকতে সক্ষম হয়। 

১৯৯৬-১৯৯৮ সালটি কেন্দ্রীয় সরকারের অস্থিরতার যুগ। এই সময় একাধিক স্বল্পকালীন জোট কেন্দ্রে সরকার গঠন করে। ১৯৯৬ সালে সংক্ষিপ্ত সময়কালের জন্য বিজেপি সরকার গঠন করে। তারপর কংগ্রেস ও বিজেপি-বিরোধী যুক্তফ্রন্ট ক্ষমতায় অধিষ্ঠিত হয়। ১৯৯৮ সালে বিজেপির নেতৃত্বে জাতীয় গণতান্ত্রিক জোট (এনডিএ) ক্ষমতা দখল করে। এই সরকারই ভারতের প্রথম পূর্ণ সময়কালের অকংগ্রেসি সরকার। ২০০৪ সালের সাধারণ নির্বাচনে কংগ্রেস নেতৃত্বাধীন সংযুক্ত প্রগতিশীল জোট (ইউপিএ) লোকসভায় বিপুল সংখ্যক আসনে জয়লাভ করে এবং বিজেপি-বিরোধী বাম সাংসদদের সহায়তায় সরকার গঠন করে। ইউপিএ ২০০৯ সালের সাধারণ নির্বাচনে পুনরায় ক্ষমতায় আসে। তবে বামদলগুলি আর এই জোটের সমর্থক নয়।

সঠিক অনুচ্ছেদ শিরোনাম কোনটি?
titleA. রাজনীতি
titleB. ধর্ম‌
titleC. বৈদেশিক সম্পর্ক ও সামরিক বাহিনী
titleD. বিজ্ঞান ও প্রযুক্তি
উত্তর: titleA
রফিকুল ইসলাম ১৯৪৩ সালের ১৩ সেপ্টেম্বরে চাঁদপুর জেলার শাহরাস্তি থানার নাওড়া গ্রামে জন্মগ্রহণ করে। তার বাবার নাম আশরাফ উল্লাহ এবং মায়ের নাম রহিমা বেগম। তিন ভাই ছয় বোনের মধ্যে তিনিই ছিলেন সবার বড়। বাবার চাকুরীসূত্রে শৈশবকাল থেকেই দেশের বিভিন্ন অঞ্চলে যেয়ে থাকতে হয়েছে যার ফলে পড়াশুনা করতে হয় ভিন্ন ভিন্ন কয়েকটা স্কুলে। নিজ গ্রাম নাওড়াতেই প্রাথমিক স্কুলে হাতেখড়ি। পরে লেখাপড়া করেন পিরোজপুরের ভান্ডারিয়া, গোপালগঞ্জ, ফরিদপুরের পালং, কুমিল্লার চান্দিনা ও ব্রাহ্মণবাড়িয়ায়। ১৯৫৯ সালে অন্নদা মডেল হাই স্কুল থেকে মেট্রিক পাশ করেন। কুমিল্লা ভিক্টোরিয়া কলেজ থেকে ইন্টারমিডিয়েট পাশ করার পর ঢাকা বিশ্ববিদ্যালয়ে অর্থনীতি বিভাগে ভর্তি হন। ১৯৮১ সালে তিনি আমেরিকার হার্ভাড বিজনেস স্কুলে সিনিয়র ম্যানেজমেন্ট প্রোগ্রাম কোর্স সম্পন্ন করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জন্ম ও শিক্ষাজীবন
titleC. মুক্তিযুদ্ধে অবদান
titleD. কর্মজীবন
উত্তর: titleB
অগ্নিকাণ্ডের দিন যারা ছিলেন তাঁদের কয়েকজন ত্রাণ ও দুর্যোগ মন্ত্রণালয় এবং স্বরাষ্ট্র মন্ত্রণালয় গঠিত তদন্ত কমিটিকে জানায় আটতলা থেকে আগুনের শুরু। তাঁদের আশঙ্কা, বৈদ্যুতিক গোলোযোগ থেকে দুর্ঘটনা ঘটতে পারে। ফায়ার সার্ভিস ও সিভিল ডিফেন্সের কমিটির সাক্ষাৎকারে প্রত্যক্ষদর্শী অন্তত ১২ জন বলেছেন, আটতলা থেকে আগুন লেগেছে।

সঠিক অনুচ্ছেদ শিরোনাম কোনটি?
titleA. ঘটনাক্রম
titleB. হতাহত
titleC. কারণ
titleD. অগ্নিকাণ্ড
উত্তর: titleC
চলচ্চিত্রের কেন্দ্রীয় চরিত্র অরুণ চ্যাটার্জী (উত্তম কুমারের আসল নাম)। সৃজিতের স্পর্শ চলচ্চিত্রটিকে তাৎপর্যপূর্ণভাবে "নায়ক" থেকে সরিয়ে আনেন। চলচ্চিত্রটির কিছু তথ্যসূত্র নেয়া হয়েছে ইংমার বার্গম্যানদের মত চলচ্চিত্রনির্মাতাদের এবং "ওয়াইল্ড স্ট্রবেরিস"-এর মত চলচ্চিত্রের থেকে। এতে আর ডি বর্মণ এবং "দ্য গডফাদার"-এর উল্লেখ আছে। এর একটি দৃশ্যে ওয়ং কার ওয়াইর চলচ্চিত্র "ইন দ্য মুড ফর লাভ" থেকে "জুমেজু'র থিম" ব্যবহৃত হয়েছে। চলচ্চিত্র ব্যবহৃত স্টুডিওর দেয়ালে দেখা যায় বাংলার কিংবদন্তি চলচ্চিত্রনির্মাতা ঋত্বিক ঘটক ও "জলসাঘর" থেকে ছবি বিশ্বাস-এর ছবি ঝোলানো ছিল। "অটোগ্রাফ" বাংলা ছবির জগতের অন্যতম বেশি আয় করা ছবিগুলোর একটি।

সঠিক অনুচ্ছেদ শিরোনাম কোনটি?
titleA. কাহিনী
titleB. স্বীকৃতি
titleC. রিভিউ
titleD. ক্ষুদ্র সংযুক্তি
উত্তর: titleD
আগস্ট, ২০১৭ সালে টি২০ গ্লোবাল লীগের প্রথম আসরে নেলসন ম্যান্ডেলা বে স্টার্সের পক্ষে খেলার জন্যে মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি স্থগিত রাখে। এরপর অবশ্য আর অনুষ্ঠিত হয়নি। অক্টোবর, ২০১৮ সালে মজানসি সুপার লীগ টি২০ প্রতিযোগিতার প্রথম আসরে পার্ল রকস দলের সদস্যরূপে খেলার জন্যে মনোনীত হন।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. সম্মাননা
titleC. ঘরোয়া ক্রিকেট
titleD. আন্তর্জাতিক ক্রিকেট
উত্তর: titleC
"বোলেটাস এডুলিস" বিষাক্ত ভারী ধাতু দ্বারা দূষিত মাটি, যেমন ধাতু গলানোর চুল্লির আশেপাশে প্রাপ্ত মাটিতে, সহ্য করার এবং এমনকি তেমন মাটিতে বৃদ্ধি পাওয়ার জন্যে সুপরিচিত। মাশরুমটির ভারী ধাতুর বিষাক্ততার সহ্য ক্ষমতা ফাইটোশেলাটিন নামে একটি প্রাণরাসায়নিক দ্বারা প্রস্তুত- একটি অলিগোপেপ্টাইড যা ধাতুর সংস্পর্শে আসলে প্রস্তুত হয়। ফাইটোশেলাটিনগুলো হচ্ছে শেলাটিং এজেন্ট, ধাতুর সাথে একাধিক বন্ধন তৈরি করতে সক্ষম; এই অবস্থায়, ধাতুটি সাধারণত অন্য কোন ধাতু অথবা আয়নের সাথে প্রতিক্রিয়া করেনা এবং মাশরুম টিস্যুতে ডিটক্সিফাইড আকারে সঞ্চিত থাকে।

সঠিক অনুচ্ছেদ শিরোনাম কোনটি?
titleA. বাসস্থান এবং বিন্যাস
titleB. তথ্যসূত্র
titleC. ভারী-ধাতু দূষণ
titleD. বিদেশে প্রবর্তন
উত্তর: titleC
১২৩৪-৩৫ সালে সুলতান শাসুদ্দিন ইলতুৎমিস উজ্জয়িনী লুণ্ঠনকালে মহাকালেশ্বর মন্দির চত্বর ধ্বংস করেছিলেন। ১৭৩৬ সালে হিন্দু পাদ পাদশাহির ছত্রপতি শাহু মহারাজ ও পেশোয়া বাজি রাওয়ের সেনাপতি রানোজিরাও সিন্ধে মহারাজ (সিন্ধিয়া) বর্তমান মন্দিরটি নির্মাণ করান। পরবর্তীকালে মহাদজি সিন্ধে মহারাজ (প্রথম মাধবরাও সিন্ধে, ১৭৩০-১৭৯৪) ও মহারানি বায়জাবাই রাজে সিন্ধে (১৮২৭-১৮৬৩) এই মন্দিরের সংস্কার ও ব্যবস্থাপনার দায়িত্ব নিয়েছিলেন।

১৮৮৬ সাল পর্যন্ত রাজা জয়াজিরাও সাহেব সিন্ধে আলিজার শাসন পর্যন্ত তৎকালীন গোয়ালিয়র রিয়াসতের প্রধান অনুষ্ঠানগুলি এই মন্দিরে অনুষ্ঠিত হত। ভারতের স্বাধীনতার পর দেবস্থান ট্রাস্টের পরিবর্তে উজ্জয়িনী পৌরসংস্থা এই মন্দিরের ভার নেয়। বর্তমানে এটি একটি কালেক্টরয়েটের অধীনে রয়েছে।

সঠিক অনুচ্ছেদ শিরোনাম কোনটি?
titleA. শক্তিপীঠ
titleB. পৌরাণিক উপাখ্যান
titleC. ইতিহাস
titleD. মন্দির
উত্তর: titleC
খ্রিস্টপূর্ব তৃতীয় শতাব্দীর মধ্যে, আরেকটি ভিয়েতনাম গ্রুপ, আইউইউইটি বর্তমান দক্ষিণ চীন থেকে লোহিত নদী বদ্বীপে চলে এসে দেশীয় ভান ল্যাং জনসংখ্যার সাথে মিশে যায়। খ্রিস্টপূর্ব ২৫৭ সালে, এ ল্যাক নামে একটি নতুন রাজ্য ইউ ভিট এবং ল্যাক ভাইটের মিলন হিসাবে আবির্ভূত হয় এবং থ্যাক ফান নিজেকে " আন ড্যাং ভ্যাং" ("কিং আন ডাং") হিসাবে ঘোষণা করেন। কিছু আধুনিক ভিয়েতনামী বিশ্বাস করে যে থ্যাক ফান ইউ ভিয়েট ভূখণ্ডে এসেছিল (আধুনিক উত্তরের ভিয়েতনাম, পশ্চিম গুয়াংডং এবং দক্ষিণ গুয়াংজি প্রদেশ, যার রাজধানী আজ কও বং প্রদেশে। । 

সেনাবাহিনী গঠন করার পরে, তিনি ২৫৮ খ্রিস্টপূর্বাব্দে হাং রাজাদের আঠারোতম রাজবংশকে পরাজিত ও ক্ষমতাচ্যুত করেছিলেন। এরপর তিনি তার সদ্য অর্জিত রাষ্ট্র নতুন নামকরণ ভ্যাঙ ল্যাঙ এবং নতুন রাজধানী প্রতিষ্ঠিত পং খি অধুনাতন মধ্যে উত্তর ভিয়েতনাম। যেখানে তিনি কো লোয়া সিটেডাল শহর গড়ে তুলতে চেষ্টা করেন। কো লোয়া সর্পিল দুর্গটি নতুন রাজধানী থেকে প্রায় দশ মাইল উত্তরে। যাইহোক, রেকর্ডগুলো দেখিয়েছিল যে গুপ্তচরবৃত্তির ফলে আন ড্যাং ভ্যাংয়ের পতন হয়েছিল। তার রাজধানী, সি লোয়াকে রক্ষামূলক উদ্দেশ্যে শহরটির চারপাশে অনেকগুলো ঘন প্রাচীর তৈরি করেছিলেন। এই প্রাচীরগুলো দক্ষ কয়েক লক্ষ তীরন্দাজ সংগঠিত হয়ে রাজধানীকে আক্রমণকারীদের হাত থেকে রক্ষা করেছিল।

সঠিক অনুচ্ছেদ শিরোনাম কোনটি?
titleA. থেক রাজবংশ (খ্রিস্টপূর্ব ২৫৭–১৭৯)
titleB. যুদ্ধের যুগ (১৯৪৫–৭৬)
titleC. লি রাজবংশ, ম্যান ভিট এবং এইচ রাজবংশের ট্রেনের আধিপত্য (১০০৯-১৪০৭)
titleD. সংস্কারকাল (১৯৮৬ -বর্তমান)
উত্তর: titleA
জয়নগর ২ সমষ্টি উন্নয়ন ব্লকটি দ্রাঘিমাংশে অবস্থিত। সমুদ্রপৃষ্ঠ হতে এটির গড় উচ্চতা হল ।

জয়নগর ২ সমষ্টি উন্নয়ন ব্লকটির উত্তর দিকে আছে জয়নগর ১ সমষ্টি উন্নয়ন ব্লক, পূর্ব দিকে আছে কুলতলি সমষ্টি উন্নয়ন ব্লক, দক্ষিণ দিকে আছে মথুরাপুর ২ সমষ্টি উন্নয়ন ব্লক ও পশ্চিম দিকে আছে মথুরাপুর ১ সমষ্টি উন্নয়ন ব্লক ও মন্দিরবাজার সমষ্টি উন্নয়ন ব্লক।

জয়নগর ২ সমষ্টি উন্নয়ন ব্লকটি জেলা সদর আলিপুর থেকে দক্ষিণে অবস্থিত।

সঠিক অনুচ্ছেদ শিরোনাম কোনটি?
titleA. অবস্থান
titleB. জনসংখ্যা
titleC. অঞ্চল ও প্রশাসন
titleD. জনমিতি
উত্তর: titleA
সাধারণভাবে বলতে গেলে,বিশ্বজুড়ে রাজনৈতিক দলগুলো তাদের শনাক্তকরণের জন্য,বিশেষভাবে ভোটারের চেনার সুবিধার্থে নির্বাচনের সময় দলের সঙ্গে সংশ্লিষ্ট রঙ নির্ধারণ করে। রক্ষণশীল দলগুলো সাধারণত কালো বা নীল রঙ ব্যবহার করে। গোলাপী কখনও কখনও সমাজবাদীদের পরিচয় বহন করে। লিবারটারিয়ানদের জন্য প্রায়ই হলুদ ব্যবহৃত হয়। লাল প্রায়ই সোশ্যাল ডেমোক্র্যাটিক,সোস্যালিস্ট ও কমিউনিস্টদের পরিচয় বহন করে। সবুজ হচ্ছে গ্রিন পার্টিস,ইসলামি দল,নর্ডিক আগ্রারিয়ান পার্টি ও আইরিশ রিপাবলিকান দলগুলোর রঙ। কমলা রঙ কিছুক্ষেত্রে জাতীয়তাবাদের প্রতীক হিসেবে ব্যবহৃত হয়,যেমন নেদারল্যান্ডসে,ইসরাইলে কিংবা উত্তর আয়ারল্যান্ডে,এছাড়া এটি ইউক্রেনের পুনর্গঠনের রঙ। অতীতে 'পার্পল' আভিজাত্যের রঙ হিসেবে বিবেচিত হতো কিন্তু আজকাল মাঝে মাঝে এটি নারীবাদী দলগুলির জন্য ব্যবহৃত হচ্ছে। সাদা ও জাতীয়তাবাদের সঙ্গে সম্পর্কিত। 'পার্পল পার্টি' যুক্তরাষ্ট্রে অসংজ্ঞায়িত মধ্যপন্থী দলের জন্য ব্যবহৃত হয়(কেননা পার্পল প্রধান দলগুলির রঙ লাল ও নীলের মিশ্রণে তৈরি),এছাড়া গ্রিন পার্টির মতো উচ্চ আদর্শের 'শান্তি ও ভালোবাসা' দলের জন্যে ও ব্যবহৃত হয়। কালো ফ্যাসিবাদের সঙ্গে সংশ্লিষ্ট,যেমন মুসোলিনীর ব্ল্যাকশার্টস,তেমনি বাদামি নাত্সিবাদের সঙ্গে সংশ্লিষ্ট,যেমন জার্মানির নাত্সিদের বিশেষ বাহিনী।

সঠিক অনুচ্ছেদ শিরোনাম কোনটি?
titleA. ঐতিহাসিক বিস্তার
titleB. আন্তর্জাতিক সংস্থা
titleC. প্রকারভেদ
titleD. রঙ ও প্রতীক
উত্তর: titleD
১৯৭০ এর দশক থেকে এখনও পর্যন্ত ডাইনোসর সংক্রান্ত গবেষণার জগতে উৎসাহ ও নৈপুণ্যের প্রাবল্য দেখা যাচ্ছে। এই পরিবর্তনের সূত্রপাত হয়েছিল জন অস্ট্রমের "ডাইনোনিকাস" আবিষ্কারের দ্বারা। এই ডাইনোসরটি যে জীবৎকালে অতিমাত্রায় সক্রিয় এবং খুব সম্ভবত উষ্ণশোণিত ছিল, তা বিজ্ঞানীরা এর আবিষ্কারের সময়ই অনুমান করেছিলেন। ফলে ডাইনোসরদের অনুষ্ণশোণিত মনে করার ধারণাটা বাতিল হয়ে যায়। পুরাজীববিদ্যার মেরুদন্ডী সংক্রান্ত শাখাটি এই আবিষ্কারের ফলে প্রবলভাবে আলোড়িত হয় এবং বর্তমানে এটি বিজ্ঞান হিসেবে আন্তর্জাতিক মহলের মনোযোগ আকর্ষণ করেছে। ভারত, দক্ষিণ আমেরিকা, মাদাগাস্কার, অ্যান্টার্কটিকা ও বিশেষ করে চীন প্রভৃতি ইতঃপূর্বে খনন না করা অনেক অঞ্চল থেকে গুরুত্বপূর্ণ বহু ডাইনোসর আবিষ্কৃত হয়েছে ও এখনও হয়ে চলেছে। চীনে প্রাপ্ত পালকযুক্ত ডাইনোসরেরা পাখি ও ডাইনোসরের বিবর্তনীয় যোগসূত্রের জোরালো প্রমাণ হিসেবে উঠে এসেছে। বিভিন্ন জীবগোষ্ঠীর পারস্পরিক সম্পর্ককে যা অত্যাধুনিক পদ্ধতি অবলম্বন করে বিচার করে, সেই ক্ল্যাডিস্টিক্স বিদ্যার বহুল প্রয়োগের ফলে ডাইনোসরেদের শ্রেণীবিন্যাসের সুবিধে হয়েছে অনেক। জীবাশ্ম প্রমাণ প্রায়শই অসম্পূর্ণ থেকে যায় বলে বিভিন্ন ডাইনোসর গোষ্ঠীর বিবর্তনের প্রবাহ নির্ণয়ের ক্ষেত্রে ক্ল্যাডিস্টিক্সের সাহায্য নেওয়া হয়।

সঠিক অনুচ্ছেদ শিরোনাম কোনটি?
titleA. "ডাইনোসর নবজাগরণ"
titleB. প্রজনন
titleC. আচরণগত প্রমাণ
titleD. আয়তন
উত্তর: titleA
অ্যাঞ্জেলো ২০১৪ সালের ২৮ মে মৃত্যু বরণ করেন। তার দায়িত্ব্বে থাকা সেবিকা প্রথম সেটি প্রত্যক্ষ করেন। সেই সময় অ্যাঞ্জেলো জাতীয় ও আন্তর্জাতিক নেতৃবৃন্দের সাথে তার অভিজ্ঞতার ঘটনা নিয়ে একটি আত্মজীবনী লেখার কাজে হাত দিয়েছিলেন। যদিও সেই সময় তার স্বাস্থ্যের অবনতি হতে শুরু করে এবং তিনি তার সাম্প্রতিক কর্ম পরিকল্পনা বাতিল করেন। ওয়েক ফরেস্ট বিশ্ববিদ্যালয়ের এক অনুষ্ঠানে তার ছেলে গাই জনসন স্মৃতিচারণ করে বলেছিলেন, শ্বাস প্রশ্বাস জনিত কষ্ট এবং দীর্ঘদিন নাচের পেশার সাথে যুক্ত থাকার দরুণ তীর্ব শারীরিক ব্যথা থাকার পরেও জীবনের শেষ দশ বছরে তিনি চারটি বই লিখেছেন। গাই বলেছেন, “তিনি কোন পাওয়া না পাওয়ার বেদনা ও কোন ধরণের ক্ষতির উপলব্দিবোধ ছাড়াই এই নশ্বর পৃথিবী থেকে বিদায় নিয়েছেন।” বিল ক্লিনটন, বারাক ওবামাসহ (যার বোনের নামও অ্যাঞ্জেলো) শিল্পী ও বিশ্বনেতাদের অনেকে অ্যাঞ্জেলোর প্রতি শ্রদ্ধা নিবেদন করেন। ন্যাশনাল বুক ফাউন্ডেশনের হ্যারল্ড অজেনব্র্যাম বলেছেন, “অ্যাঞ্জেলো হচ্ছেন সেই লেখিকা যিনি বিশ্বব্যাপি অনেক লেখক ও পাঠক দ্বারা প্রশংসিত ও সমাদৃত।”

অ্যাঞ্জেলোর মৃত্যুর সপ্তাহখানেক পরে তার আত্মজীবনী “আই নো হোয়াই দ্যা কেইসড বার্ড সিংস” অ্যামাজন ডট কমের সবচেয়ে বেশি বিক্রিত হওয়া বই হিসেবে অনেকদিন তালিকার শীর্ষে অবস্থান করেছিল। ২০১৪ সালের ২৯শে মে উইন্সটন-সালেমের মাউন্ট জিয়ন ব্যাবটিস্ট চার্চ তাকে সন্মান জানাতে একটি স্বরণসভার আয়োজন করে। অ্যাঞ্জেলো নিজেও ৩০ বছর সেই চার্চের সদস্য ছিলেন। ৭ জুন উইন্সটন - সেলামের ওয়েক ফরেস্ট বিশ্ববিদ্যালয়ের প্রাঙ্গণে ওয়েট চ্যাপেল ক্যাম্পাসে ব্যক্তিগতভাবে একটি স্বরণ সভার আয়োজন করা হয়। স্বরণসভাটি তার ছেলে, অপরাহ উইনফ্রে, মিশেল ওবামা এবং বিল ক্লিনটনের বক্তৃতার মাধ্যমে শুরু হয়েছিল এবং তা উইন্সটন - সালেমের স্থানীয় স্টেশনগুলো থেকে এবং বিশ্ববিদ্যালয়ের ওয়েব সাইটে সরাসরি সম্প্রচার করা হয়েছিল। ১৫ জুন সান ফ্রান্সিস্কোর গ্লাইড মেমোরিয়াল চার্চে একটি স্বরণসভার আয়োজন করা হয়, সেখানে সিসিল উইলিয়ামস, মেয়র এড লি এবং প্রাক্তন মেয়র উইলি ব্রাউন বক্তব্য রেখেছিলেন। অ্যাঞ্জেলো নিজেও বহু বছর ধরে সেখানকার সদস্য ছিলেন।

সঠিক অনুচ্ছেদ শিরোনাম কোনটি?
titleA. সমালোচনা
titleB. কর্ম
titleC. যৌবন ও প্রারম্ভিক পেশা জীবন : ১৯৫১-৬১
titleD. মৃত্যু
উত্তর: titleD
বানা সিং ১৯৪৯ সালের ৬ জানুয়ারি জম্মু ও কাশ্মীরের কাদিয়ালের একটি শিখ পরিবারে জন্মগ্রহণ করেছিলেন। তাঁর বাবা কৃষক ছিলেন এবং তাঁর চাচারা ছিলেন ভারতীয় সেনাবাহিনীতে সৈনিক। 

তিনি ১৯৬৯ সালের ৬ জানুয়ারী ভারতীয় সেনাবাহিনীর জম্মু ও কাশ্মীর লাইট ইনফ্যান্ট্রি (জাক এলআই)-এর ৮ম ব্যাটালিয়নে ভর্তি হন। তিনি গুলমার্গের হাই অলিটিচিউড ওয়ারফেয়ার স্কুলে এবং সোনামার্গের অন্য একটি স্কুলে প্রশিক্ষণ পেয়েছিলেন। ১৯৮৫ সালের ১ অক্টোবর তাকে হাওলদার থেকে নায়েব সুবেদার পদোন্নতি দেওয়া হয়। 

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পরম বীর চক্র উদ্ধৃতি
titleC. অপারেশন রাজীব
titleD. অবসর গ্রহণের পরে
উত্তর: titleA
যে গ্রহে প্রাণী-জগৎ টিকে থাকতে পারে বসবাসযোগ্য বলা হয়, যদিওবা সেই গ্রহে প্রাণের সঞ্চার না ঘটে তাহলেও। পৃথিবীতে রয়েছে পানির প্রাচুর্য্য যা জটিল জৈব যৌগের পরস্পরের সাথে সংযুক্তি ও সংমিশ্রণের জন্য একটি সুষ্ঠু পরিবেশ তৈরি করে, ও একই সাথে বিপাক প্রক্রিয়ার জন্য প্রয়োজনীয় শক্তি প্রদান করে। পৃথিবী থেকে সূর্যের দূরত্ব, একই সাথে এর অক্ষীয় উপকেন্দ্রীকতা, কক্ষীয় ঘূর্ণনের গতি, অক্ষীয় ঢাল, ভূ-প্রাকৃতিক ইতিহাস, সহনীয় বায়ুমণ্ডল, ও চৌম্বকক্ষেত্র সবগুলো একসাথে ভূ-পৃষ্ঠের সামুগ্রিক বর্তমান জলবায়ু ও পরিবেশ বজায় থাকার পিছনে কাজ করছে।

সঠিক অনুচ্ছেদ শিরোনাম কোনটি?
titleA. অভ্যন্তরীণ কাঠামো
titleB. বাসযোগ্যতা
titleC. বাহ্যিক গঠন
titleD. জীবনের আবির্ভাব ও বিবর্তন
উত্তর: titleB
দীর্ঘদেহী ডানহাতি মিডিয়াম-ফাস্ট সিম বোলার ছিলেন ক্লিফ গ্ল্যাডউইন। চমৎকারভাবে নিখুঁত ভঙ্গীমায় ধারাবাহিকভাবে বোলিং করতেন। দ্বিতীয় বিশ্বযুদ্ধের পর লেস জ্যাকসনের সাথে অনেকগুলো বছর নতুন বল নিয়ে ইংরেজ প্রথম-শ্রেণীর ক্রিকেটে বোলিং আক্রমণ পরিচালনা করতেন।

সমগ্র খেলোয়াড়ী জীবনে ১,৬৫৩টি উইকেট লাভ করেছেন। এরফলে, সর্বকালের সেরাদের তালিকায় তিনি ৬০তম অবস্থানে পৌঁছেন। প্রতি উইকেট লাভের ক্ষেত্রে ২০ রানেরও কম খরচ করেছিলেন। ক্রিকেট লেখক কলিন বেটম্যান মন্তব্য করেন যে, গ্ল্যাডউইন তার মিতব্যয়ী বোলিংয়ে বেশ খুশী হতেন। দিনশেষে তার বোলিং পরিসংখ্যানে ভুল হলে স্কোরারকে সংশোধনের কথা বলতেন।

ক্লিফ গ্ল্যাডউইন ডানহাতি ব্যাটসম্যান ছিলেন। ৩৭৪টি প্রথম-শ্রেণীর খেলায় অংশ নিয়ে ৫১০ ইনিংসে ১৭.৩৫ গড়ে রান তুলেন। ব্যক্তিগত সর্বোচ্চ রান করেন অপরাজিত ১২৪। ডার্বিশায়ারের দলীয় সঙ্গী পেস বোলার বিল বেস্টউইক, বিল কপসন, লেস জ্যাকসন, হ্যারল্ড রোডস, অ্যালান ওয়ার্ড ও মাইক হেনড্রিকের সাথে তুলনান্তে অসাধারণ পর্যায়ের ছিল। তারা সম্মিলিতভাবে ২,১৯৫টি প্রথম-শ্রেণীর ইনিংস খেললেও তাদের কেউই অর্ধ-শতরানের কোটা স্পর্শ করতে পারেননি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. মূল্যায়ন
titleD. প্রথম-শ্রেণীর ক্রিকেট
উত্তর: titleC